એસ. એન. ન્યૂઝ રાજુલા દ્વારા : એશિયાઈ સિંહોના એકમાત્ર રહેઠાણ ગીર જંગલમાં સિંહણોને પામવા કે ટેરેટરી પર કબ્જો જમાવવા નર સિંહોની અંદરો-અંદરની લડાઈના કિસ્સાઓ વારંવાર બહાર આવતા હોય છે. તેવી સ્થિતિ વચ્ચે અમરેલી જિલ્લાના રાજુલા રેન્જના વાવેરા રાઉન્ડમાં આશરે ર થી ૩ વર્ષનો નર સિંહ ઈન્ફાઈટમાં ઘાયલ થયા બાદ તેને રેસ્ક્યુ કરી બાબરકોટ એનીમલ કેર સેન્ટરમાં ખસેડવામાં આવ્યો હતો જેનું સારવાર દરમિયાન મોત નિપજ્યુ હતું.